פיגוע ההתאבדות במסטונג (2023)

פיגוע ההתאבדות במסטונג התרחש ב-29 בספטמבר 2023 במסטונג שבמחוז בלוצ'יסטן בפקיסטן. הפיגוע התרחש במהלך תהלוכת מוולד א-נבי, המציינת את יום הולדתו של הנביא מוחמד. הפיצוץ התרחש סמוך למסגד. בפיגוע היו כ-60 הרוגים ובין 50 ל-70 פצועים. בין ההרוגים היה סגן ניצב ממשטרת מסטונג, נוואז גאשקורי. אירוע זה הוא אחד מכמה פיגועים שהתרחשו בבלוצ'יסטן בעשור האחרון.

לאחר הפיצוץ הכריזו רשויות המחוז על מצב חירום ושלחו צוותי חילוץ למקום. מנהיגים בין-לאומיים ומקומיים שונים, כולל מזכ"ל האו"ם אנטוניו גוטרש, ראש ממשלת פקיסטן אנוואר אל-חאק כאכר ונשיא פקיסטן עארף עלווי, פרסמו הצהרות בגנות המעשה.

נכון לספטמבר 2023, אף קבוצה לא קיבלה אחריות רשמית לפיגוע ההתאבדות. מספר מומחים, שהתבססו על דרכי הפעולה של המתאבד, חושדים במעורבות של המדינה האסלאמית בפיגוע.

== רקע ==
ג'יהאדיסטים ובדלנים בלוצ'ים ביצעו פיגועים לאורך שנים בבלוצ'יסטן.<ref></ref> בשנת 2011 בוצע ירי על אוטובוס. בשנת 2014 פוצץ אוטובוס של עולי רגל שחזרו מאיראן. בשנת 2015 נרצחו 25 נוסעי אוטובוס שנחטף. בשנת 2017 מחבל התאבד בתוך שיירת סגן יו"ר הפרלמנט של פקיסטן. בשנת 2018 אירע פיגוע ההתאבדות הקודם במסטונג.<ref></ref>

== האירוע ==
הפיצוץ אירע בסמוך למסגד מדינה, בו התכנסו אנשים לתהלוכה דתית. רשויות אכיפת החוק חושדות שמדובר בפיגוע התאבדות, מכוון, שמטרתו הייתה לפגוע בהתכנסות הדתית. המתאבד פוצץ את עצמו ליד רכבו של סגן ניצב המשטרה נוואז גישקורי, שחשד במחבל וניסה לעצור אותו.<ref></ref> בעקבות הפיגוע, האזור נחסם על ידי רשויות החוק, והנפגעים הועברו למתקני רפואה סמוכים. בבתי החולים הוכרז מצב חירום כדי להבטיח סיוע רפואי יעיל לפצועים.

== נפגעים ==
דווח על לפחות 60 הרוגים, כולל שבעה ילדים.<ref></ref> בנוסף, מספר לא מבוטל של פצועים, הדיווחים מצביעים שמספר הפצועים נע בין כ-50 ל-70 פצועים.

סגן ניצב משטרת המחוז נוואז גישקורי וקצין משטרה נוסף היו בין קורבנות הפיצוץ. חלק ניכר מהפצועים היו במצב אנוש.<ref name="G"></ref>

== החילוץ ==
בעקבות הפיצוץ, הוכרז מצב חירום במחוז. צוותי חילוץ נשלחו למסטונג. הפצועים הקשים הועברו לעיר כוויתה לקבלת טיפול רפואי.<ref name="auto1"></ref> בסרטונים שהופצו ברשתות החברתיות נראה שהפצועים חולצו ונעזרו הן על ידי גורמי החירום והן על ידי תושבים מקומיים.

== תגובות ==
נשיא פקיסטן, עארף עלווי, וראש ממשלת פקיסטן, אנוואר אל חאק קקר, גינו את הפיגוע והביעו תנחומים לקורבנות.<ref name=":1"></ref> גם שר הפנים סרפרז בוגטי, כינה את המעשה כ"מעשה מתועב" וטען כי סוכנות הביון של הודו, אגף המחקר והניתוח, הייתה מעורבת במתקפות הטרור האחרונות בבאלוצ'יסטן.<ref name=":2"></ref> שר המידע יאן אחקזאי הכריז על תקופת אבל של שלושה ימים בבלוצ'יסטן לזכר קורבנות הפיגוע.<ref name="auto2"></ref> ב-30 בספטמבר הורד דגל פקיסטן לחצי התורן בבנייני הממשל במחוז.

הארגון לשיתוף פעולה אסלאמי הודיע בתגובה לפיגוע, שהארגון עומד "כנגד כל צורות הטרור והביע תמיכה מלאה במאמצי פקיסטן נגד הטרור". בנוסף הארגון מסר את תנחומיו העמוקים לקורבנות ובני משפחותיהם.<ref></ref>

ההטליבאן הפקיסטני הכחיש מעורבות בתקרית, והצהיר שמתקפה כזו נוגדת את מדיניותו.<ref name="auto3"></ref>

מזכ"ל האו"ם, אנטוניו גוטרס, גינה את הפיגוע והוסיף: "מתועב שההתקפה הזאת כוונה כנגד אנשים במהלך טקסים דתיים שלווים".<ref name="RAW"></ref> גם ארצות הברית, צרפת, בריטניה, טורקיה, ממלכת ערב הסעודית, איראן, איחוד האמירויות הערביות, עיראק ומצרים גינו את המתקפה.<ref></ref><ref></ref><ref></ref>

ב-1 באוקטובר, חברי איגוד הקהילה העסקית בבלוצ'יסטן סגרו את חנויותיהם, כדי להתאבל על קורבנות הפיגוע ולהראות סולידריות עם משפחות הנפגעים. שלטונות המחוז הכריזו על פיצוי של 1.5 מיליון רופי (5,184 דולר) לקורבנות הפיצוץ.<ref></ref>

== אחריות ==
נכון ל-29 בספטמבר 2023, אף קבוצה לא קיבלה אחריות לפיגוע. אמיר רנא, מנהל המכון הפקיסטני לחקר השלום, אמר כי הפיגוע במסטונג והפיצוץ במסגד האנגו, שאירע כמה שעות לאחר מכן, נעשו על ידי אנשי המדינה האסלאמית.<ref></ref>

== ראו גם ==
* פיגוע ההתאבדות במסטונג (2018)

==קישורים חיצוניים==
* 
* 
* 

== הערות שוליים ==

מסטונג
קטגוריה:בלוצ'יסטן
קטגוריה:פעולות טרור ב-2023
מסטונג
קטגוריה:פיגועי טרור אסלאמי
קטגוריה:מעשי טבח
קטגוריה:פיגועי טרור בפקיסטן
קטגוריה:פיגועים במוסדות דת מוסלמיים